Australiese Rugbyvereniging Sê Die Bybel Is Die Probleem Met Verwysing Na Israel Folau Se Ontslag - Joy! Digital
Australiese Rugbyvereniging Sê Die Bybel Is Die Probleem Met Verwysing Na Israel Folau Se Ontslag
-deur Patrick Goede
Israel Folau is onlangs deur die Australiese Rugbyunie ontslaan nadat hy op Instagram Bybeltekste geparafraseer en gewaarsku het dat sondaars hel toe sal gaan as hulle nie berou het nie.
“As Israel bloot ’n fotokopie van die Bybeltekste gemaak het wat hy geparafraseer het, sou hy nog steeds ontslaan word?” wou die voorsitter van die verhoor by Raelene Castle, van die Australiese rugbyvereniging weet.
“Ja, ons sou hom steeds ontslaan het,” het Castle geantwoord. Miranda Devine van The West Australian het hierdie gesprek in die hande gekry.
Vir ’n geruime tyd is daar gedink as Folau nie die woorde “waarsku” en “hel” by sy boodskap op sosiale media ingesluit het nie, sou hy steeds in die span gewees het. Dit blyk egter nie die geval te wees nie. Dit gaan dus oor die inhoud van die toepaslike Bybeltekste.
Die voormalige premier van Australië, Barnaby Joyce, het ook kommentaar gelewer. Hy vind Israel Folau se Instagram-boodskappe “ontsettend stompsinnig”. Hy erken egter: “Folau het volle reg om dom uitlatings te maak. Ons kan nie goedsmoeds almal ontslaan wat iets idioties op sosiale media kwytraak nie,” het Barnaby Joyce gesê.